**Laisser un temps de préparation variable en fonction des niveaux de langue des étudiants, entre 15 et 20 min. Ne pas oublier de préciser aux étudiants de préparer un début et une chute à leur scène. Puis passer à l'étape de la mise en scène, la représentation et aux applaudissements pour chacun et pourquoi pas Cannes, le festival, les marches...**

Per 2 personas.

Qu'ès en çò d'un amic qui viu dens la banlèga tolosenca. Qu'a un plan bròi ostau dab un magnific jardin qui l'entorneja. Que vos passejatz dens lo jardin, ne hèi pas bròi . Que parlatz deu jardin e de l'ostau.

--Trobar ua fin a la sceneta. Muishar curiositat.

Per 2 personas.

Qu'as convidat un amic gascon a passar quauques jorns a vòste a Barcelona. Qu'insistís per preparar un bon repaish per tu e tota la toa familha. Que't mesfisas e que't vòs har utile. Qu'ètz tots los dus dens la cosina.

-- Meshidança, assegurança.

Per 3 personas (2 bordièrs, 1 torista)

Que viatjas en Occitània e que hèis auto-estòp . Que tròbas ua bòrda on campar, l'endret que t'agrada hòrt . Que discutís dab los dus bordilèrs .

-- Mostrar interès, escambi d'opinions, diferéncias vila-campanha.

Pour3 personas (2 policièrs e 1 testimòni)

Dus panaires qu'an hèit un « panatòri » dens ua banca. Qu'as vist çò qui s'es passat pr'amor qu'èras dens la banca. Que testimònias davant dus policièrs sospieitós .

-- Ànsia, interrogatòri.

Per 3 personas

Un amic que vos conda un panatòri qui a avut lòc a soa casi quauques jorns i a.

-- Muishar los sentiments de malaür, d'indignacion.

Per 3 personas.

Qu'es l'estiu, que vas en Catalonya preu permèr còp. Qu'ès tot sol dens un compartiment deu tren e que leges ua revista. Lo tren que s'arrèsta a Perpinhan, ua gojata qu'entra dens lo ton compartiment.

-- Se saludar, escambi d'opinions sus França e los francés, sus Espanha e los espanhòus.

A la gara seguenta, un gojat american qu'entra dens lo compartiment .

-- Navèra discussion suu medís tèma, un deus dus precedents viatjaires cambia d'opinion suus francés,conflicte.

Per 3 personas

Qu'es lo ser, qu'ètz en familha e qu'espiatz lo jornau televisat deu desser dens lo salon e que comentatz las informacions .

-- Sentiments : Indignacion, contentament, gai.

Per 3 personas.

Que vens d'arribar a Tolosa. Qu'as problèmas de lotjament . Que vas dens ua residéncia universitària e que cèrcas ua crampa .

-- Discussion dab l'emplegat darrèr lo taulèr, impaciéncia d'un estudiant qui hèi la coda darrèr tu.

-- Sentiments : ànsia, assegurança, agressivitat.

Per 3 personas.

Dus amics gascons e tu qu'atz l'intencion de vos passejar dens la montanha e de pantaulejar. Lo sol inconvenient, qu'es lo temps A la television, que s'a anonciat que lo temps seré instable. Los tons amics gascons que hèn divèrsas proposicions per passar la jornada.

-- Amistat, bona umor.

Per 3 personas.

Que vens d'estar testimòni d'un accident qui a avut lòc dens l'arrua. Que contas çò qu'as vist a dus amics qui't pausan questions.

-- Troble.

# Entà 3 personas

# Uei que prenes lo bus entad anar har las toas crompas. Qu'i a encombraments dens las principaus arruas de la vila. Dus joens que parlan deus inconvenients de la vita en vila, que't mesclas a la conversacion en esperants lo bus.

# -- Escambis d'opinions, maishanta umor, malesa.

# Entà 3 personas

# Qu'ès asseitat a la terrassa d'un bar dab dus amics e que parlatz de las dificultats qui s'encontra entà trobar un emplec. Com as acabat los tons estudis, qu'as l'intencion de tribalhar.

# -- Pessimisme, optimisme, desespèr, espèr…lo caumatge en Euròpa…